Chuari Selamat

Tuan **Chuari bin Selamat** (juga dikenali sebagai **Erna** dan **Rahmat Zaki**) merupakan seorang Juruhebah Radio, Penerbit, Penulis dan Pelakon dari Malaysia.

## Kehidupan awal
Beliau menceburkan diri dalam dunia penyiaran sejak di bangku sekolah lagi. Bermula pada tahun 1965, ketika darjah lima, beliau tepilih sebagai pelakon kanak-kanak sewaktu siaran radio ke sekolah-sekolah (kini dikenali sebagai Radio Pendidikan) mula diperkenalkan di Malaysia. Selain daripada berlakon, beliau juga menulis skrip untuk drama cerita kanak-kanak dan seterusnya untuk drama radio terbitan Rangkaian Nasional, Radio Malaysia sejak berada di Tingkatan 2.

Beliau mula memegang jawatan tetap sebagai penerbit rancangan dan juruhebah radio mulai tahun 1973. Beliau juga dianggap sebagai penggiat seni yang serba boleh yang terlibat dengan penerbitan rancangan bercorak hal ehwal awam, drama, rencana, hiburan dan berbalas pantun. Suaranya turut berkumandang di radio sebagai juruhebah, penyampai berita, pengulas siaran langsung, pelakon drama, mendeklamasi puisi juga selaku pengerusi pertandingan berbalas pantun, pengerusi kuiz sastera, sejarah dan pengguna dan pengerusi debat.

Beliau pernah menjadi penerbit di Bahagian Persembahan Radio, Bahagian Hal Ehwal Awam Radio, Bahagian Hal Ehwal Awam TV, Radio 1 dan Radio Muzik.

Mulai 1993, Chuari dilantik sebagai Pengawal stesen Radio 1, kemudian berpindah ke Radio Muzik pada tahun 2001 dan juga sebagai Pengawal stesen Klasik Nasional (dahulunya Radio Irama Melayu Asli -RiMA 93.9).

Sejak menjadi pengawal Klasik Nasional, beliau banyak membawa perubahan kepada stesyen radio tersebut seingga menjadi pilihan ramai.

## Kerjaya dalam bidang muzik
Pada tahun 1976, komposer Ahmad Nawab telah memberi peluang kepada beliau untuk menulis lirik. Antara lagu yang dianggap malar segar termasuklah Semakin Hari Semakin Sayang (nyanyian Uji Rashid), Wajah Kesayangan Hamba (nyanyian Hail Amir), Setulus Cinta (nyanyian Broery Marantika), Perpisahan Tanpa Relamu (nyanyian Jamal Abdillah), Ku Sangka Siang Kiranya Malam (nyanyian Khatijah Ibrahim), Antara Mataku dan Matamu (nyanyian Uji Rashid dan Hail Amir) dan banyak lagi.

Sehingga kini, beliau telah menghasilkan lebih daripada 500 lirik lagu.
## Album
Pada tarikh 18 Mei 2015 Chuari Selamat wakilkan album 100 Lagu-lagu Popular untuk melancarkan dan telah bersetuju Universal Music Malaysia menerbitkan sebuah set kotak istimewa bersempena Sambutan Ulangtahun EMI yang ke-50 tahun. Kotak tersebut mengandungi album 100 lagu-lagu popular, buku nota dan pelekat yang eksklusif.

Album 100 lagu-lagu popular ini adalah sebuah album kompilasi lagu daripada tahun 1940 hingga kini. Lagu yang dipilih dan diterbitkan dalam format 24-bit mastering ini merupakan lagu-lagu popular yang sering berkumandang di corong radio. 100 lagu popular ini telah disusun oleh juruhebah radio, penulis lirik dan penerbit radio terkenal DJ Chuari Selamat.
 
Album ini menampilkan lagu-lagu daripada penyanyi-penyanyi lagenda dan terkenal seperti P. Ramlee, Saloma, Sharifah Aini, Sudirman, Siti Nurhaliza, M.Nasir, Alleycats, Flybaits, Carefree, DJ Dave dan ramai lagi. 100 lagu popular ini pasti akan menghiburkan halwa telinga dan mengembalikan nostalgia kepada pendengar dan peminat muzik tanah air.

### Runut Penyenaraian

CD 1

01) Getaran Jiwa - P. Ramlee  02) Bila Larut Malam - Saloma  03) Gelora - P. Ramlee dan Saloma  04) Seri Dewi Malam - Normadiah  05) Bunga Tanjung - Rubiah  06) Puteri Remaja - Jasni
 07) Bulan Ditutup Awan - Rokiah Wandah  08) Itulah Sayang - Normadiah dan P. Ramlee  09) Kerana Mata - R Azmi  10) Rose Rose I Love You - Zainal Alam  11) Penawar Rindu - Orkid Abdullah  12) Tak Mengapa - A. Rahman Hassan  13) Lembaran Terakhir - Ahmad Jais  14) Lagu Gembira - Eddie Ahmad & Hamidah Ahmad  15) Si Manis 17 - Ahmad Daud  16) Budi Setahun Segunung Intan - Ahmad Jais & Kartina Dahari  17) Disebut Jangan Dikenang Jangan - Rafeah Buang

CD2

01) Hapuslah Airrmatamu - Sharifah Aini  02) Semakin Hari Semakin Sayang - Uji Rashid
 03) Wajah Kesayangan Hamba - Hail Amir  04) Korban Percintaan - Julie Remie
 05) Antara Mataku dan Matamu - Hail Amir & Uji Rashid  06) Ingin Bersua - DJ Dave  07) Mengenang Dikau Kembali - Latif Ibrahim  08) Kemesraan - Halil Chik  09) Ku Ingin Bahagia - Rina Rahman  10) Kisah Kisah Masa Lalu - Rosemaria  11) Epilog Cinta Dari Bromley - Sohaimi Meor Hassan  12) Siapa Dia Sebelum Daku - Roy & Fran  13) Umi - Dato Shake  14) Kau Lupa Janji - Jamal Abdillah  15) Merisik Khabar - Sudirman  16) Seiring Sejalan - Sharifah Aini & Broery  17) Akhirnya Kini Pasti - Anita Sarawak

CD3

01) Hari Ini Dan Semalam - J Mizan  02) Jejaka Idaman - Raja Ema  03) Mengapa Dikenang Mengapa Difikir - Herman Tino  04) Rindu Bayangan - Carefree  05) Sampaikan Salam Cintaku - Alleycats  06) Hati Emas - Kembara  07) Semenjak Berjauhan - Sanisah Huri  08) Dulu dan Sekarang - Black Dog Bone  09) Ilham Pujangga - Ismail Haron  10) Bimbang Terluka Lagi - Noor Kumalasari & Sudirman  11) Bercanda Di Pasiran Pantai - Anita Sarawak & Sudirman  12) Sinaran - Sheila Majid  13) Dua Insan - M. Nasir & Yunizar Hussein  14) Suraya - Headwind  15) Kenangan Lalu - Flybaits  16) Nak Kahwin Duit Tak Ada - Sweet September  17) Kembara Di Tanah Gersang - Al Jawaher

CD 4

01) Suatu Masa - M. Nasir  02) Hanya Sekali - Ideal Sisters  03) Penantian - Harmoni  04) Kain Pelekat - Anuar Zain & Elina  05) Hanya Nyanyian Dalam Sepi - Chris Vadham  06) Saya Anak Malaysia - Dr. Sam  07) Satu Penantian - Dwen 
08) Sekali Aku Jatuh Cinta - Nassier Wahab  09) Cik Mek Molek - Datuk M. Daud Kilau  10) Bila Rindu Ku Sebut Namamu - Siti Fairuz  11) Mulanya Disini - Freedom  12) Dangdut Reggae - Zaleha Hamid  13) Kau Kunci Cintaku Dalam Hatimu - Ramlah Ram  14) Fantasia Bulan Madu - Search  15) Srikandi Cintaku - Bloodshed  16) Di Alam Fana Cinta - Fotograf  17) Sendiri - May

CD 5

01) Kerana Pepatah Lukaku Berdarah - UK'S  02) Matahari - Amuk  03) Suratan Takdir - Gersang  04) Sentuhan Kecundang - Ekamatra  05) Gugurnya Bunga Cinta - Laksamana  06) Gerimis Mengundang - Slam  07) Masihkah Kau Ingat - Kopratasa  08) Takdir Dan Waktu - Mega  09) Untukmu Selamanya - Visa  10) Layar Impian - Ella  11) Untukmu Ibu - Exist  12) Yang Terindah Hanyalah Sementara - Erra Fazira  13) Memburu Rindu - Hattan  14) Siapa Di Hatimu - Rahmat  15) Cinta Kristal - Rahim Maarof  16) Lamunan Terhenti - Aris

CD6

01) Bunga Angkasa - Terra Rossa  02) Bila Cinta Di Dusta - Screen  03) Teratai Layu Di Tasik Madu - Fauziah Latif  04) Cinta Sakti - Def Gab C  05) Awas - KRU  06) Belaian Jiwa - Innuendo  07) Umpama Mimpi Dalam Mimpi - Damasutra  08) Dalam Diam Aku Mencintaimu - Stings  09) Alhamdulilah - Too Phat, Yasin & Daly Ahli Fiqir  10) Tipah Tertipu - RuffEdge  11) Kasih Kekasih - Inteam  12) Bila Aku Sudah Tiada - Hujan  13) Tinggal Kenangan - Saleem  14) Pergi - Aizat  15) Yang Sempurnakanku - 6ixth Sense  16) Jaga Dia Untukku - Dato' Siti Nurhaliza

## Pencapaian
* Anugerah Seri Angkasa - Penyampai Terbaik Radio 1984
* Anugerah Seri Angkasa - DJ Terbaik Radio 1991
* Anugerah Q Produk Radio Terbaik 2003
* Anugerah MACP 2007
* Anugerah Tinta GAFIM 2008
* Anugerah Khas Ketua Pengarah sempena Hari RTM 2008
* Anugerah Khidmat Cemerlang 2008
* Anugerah Khas Angkasapuri 2005 oleh Menteri Penerangan 2011
* Anugerah Seri Temasik Radio Klasik oleh Majlis Pusat Singapura 

* Pingat Jasa Bakti (PJK) oleh DYMM Sultan Selangor 2002
* Pingat Ahli Setia Negeri Sembilan (ANS) oleh DYMM Yg Diertuan Besar Negeri Sembilan pada tahun 2006 
* Bintang Khidmat Terpuji (BKT) oleh TYT Yang Dipertua Negeri Melaka tahun 2006.

## Rujukan